O‘zbekistonga Syamen shahrining Xorijiy ishlar va xorijdagi xitoylik muhojirlar ishlari bo‘yicha devoni bosh direktori Xun Chentszun boshchiligidagi Xitoy delegatsiyasi tashrif buyuradi. Bu haqda O‘zbekiston savdo-sanoat palatasi xabar bermoqda. Delegatsiya Syamen shahrida 8-11 sentabr kunlari bo‘lib o‘tadigan Xalqaro savdo-iqtisodiy yarmarka nufuzini Markaziy Osiyo mamlakatlarida oshirish, qo‘shni mamlakatlardan ushbu yarmarkaga tashrif buyuruvchi manfaatdor shaxslar sonini ko‘paytirish maqsadida tashrif buyuradi. Xabar berishlaricha, 6 kishidan iborat delegatsiya 2015 yilning may-iyun oylarida O‘zbekistonga kelishi kutilmoqda.